**Kriteriji za odabir najpovoljnije ponude te relativni ponder kriterija**

Kriterij za odabir ponude na temelju članku 283. ZJN 2016 je ekonomski najpovoljnija ponuda (ENP) koja ispunjava sve uvjete i zahtjeve navedene u ovoj Dokumentaciji. ENP se utvrđuje sukladno članku 284. ZJN 2016.

**Kriteriji povezani s predmetom nabave su:**

1. Cjenovni kriterij – C
2. Dodatni kriterij kvalitete - DKK

Kriteriji odabira i njihov relativni značaj prikazani su u tablici:

|  |  |  |
| --- | --- | --- |
| **Kriterij** | **Maksimalni broj bodova** | **Relativni ponder** |
| Cijena ponude | 60 | 60% |
| Dodatni kriterij kvalitete | 40 | 40% |
| **Maksimalni broj bodova** | 100 | 100% |

Najpovoljnija ponuda je valjana ponuda s ukupno najvećom ocjenom dobivenom zbrojem svih kriterija. Maksimalan broj bodova koje ponuda može dobiti je 100 bodova.

**U= C+DKK**

U - ukupan broj bodova

C - broj bodova ponude po izračunu za cjenovni kriterij

DKK - broj bodova ponude po izračunu za kriterij dodatnih kriterija kvalitete

Naručitelj će nakon što izvrši bodovanje valjanih ponuda iste rangirati prema broju bodova od one koja je ostvarila najveći broj bodova pa nadalje, te će sukladno kriteriju ekonomski najpovoljnije ponude odabrati onu ponudu koja ostvari najveći broj bodova. Ako su dvije ili više valjanih ponuda jednako rangirane prema kriteriju za odabir ponude, temeljem članka 302. stavak 3. ZJN 2016, Naručitelj će odabrati ponudu koja je zaprimljena ranije.

**Opis kriterija i način utvrđivanja bodovne vrijednosti**

Način izračuna:

1. **Cjenovni kriterij**

Naručitelj kao jedan od kriterija određuje cijenu ponude. Temeljem članka 294. stavak 2. ZJN 2016 Naručitelj uspoređuje cijene s porezom na dodanu vrijednost budući da Naručitelj ne može koristiti pravo na pretporez. Maksimalan broj bodova koji ponuditelji mogu dobiti po ovom kriteriju iznosi 60 (šezdeset) bodova.

Prihvatljiva ponuda s najnižom cijenom dobit će maksimalan broj bodova, a svaka druga razmjerno manji broj bodova prema slijedećoj formuli:

**C\*60**

C - broj bodova ostvarenih na temelju cijene promatrane ponude

CN - najniža cijena ponude u postupku nabave

CP - cijena ponude koja se ocjenjuje

60 - najviši ostvarivi broj bodova na temelju kriterija cijena

**b) Dodatni kriterij kvalitete**

U dokumentu *Tehnička specifikacija predmeta nabave* Naručitelj je odredio obvezne karakteristike predmeta nabave kao i konkretne minimalne zahtjeve po pitanju kvalitete opreme kao osnovni standard koji ponuđeni predmet nabave mora zadovoljiti. U svrhu dobivanja medicinske opreme više kvalitete, Naručitelj određuje necjenovni kriterij – *dodatni kriterij kvalitete.* Ponuditelji mogu ponuditi proizvod više razine kvalitete od zadanog minimuma u Tehničkoj specifikaciji te ponuditi dodatnu opciju opreme koju će Naručitelj bodovati na slijedeći način:

|  |  |  |
| --- | --- | --- |
| **Redni broj** | **Dodatni kriterij kvalitete** | **Mogući broj bodova** |
| 1. | Sustav za sukciju integriran u litotriptoru s integriranom peristaltičkom pumpom s mogućnošću upravljanja putem software-a, bez dodatnih vanjskih pumpi ili kompresora. | 10 |
| Odvojeni sustav za sukciju litotriptora, s peristaltičkom pumpom, s mogućnošću ručnog upravljanja sukcije. | 2 |
| 2. | Mogućnost prikaza sučelja litotriptora na monitor endoskopskog stupa ili bilo kojeg drugog eksternog monitora koji podržava HDMI priključak. | 10 |
| 3. | Upravljanje litotriptorom kapacitivni ekran u boji osjetljiv na dodir, mogućnost upravljanja preko gumene rukavice. | 10 |
| Ručne komande za upravljanje (gumbi ) na litotriptoru bez ekrana na dodir. | 3 |
| 4. | Pohrana na litotriptoru do 5 tretmana. | 3 |
| 5. | Mogućnost buduće nadogradnje litotriptora s nožnom bežičnom pedalom. | 5 |
| 6. | Integracija litotriptora s TFL laserom po principu All in One (sve u jednom). Litotriptor se integrira na vrh kućišta TFL lasera. | 2 |

Maksimalan broj bodova koji ponuditelji mogu dobiti bodovanjem ponude po kriteriju dodatnih kriterija kvalitete zbrajanjem svih bodova sukladno iskazanim bodovima u tablici iznosi 40 (četrdeset) bodova.

Ponuditelj je dužan popuniti i u ponudi dostaviti: O*brazac: Kriterij za izračun ENP\_Dodatni kriterij kvalitete.*

Svako dodatno svojstvo ponuđenog proizvoda ponuditelji dokazuju katalogom, prospektom proizvoda, tehničkom dokumentacijom ili Izjavom proizvođača ili ovlaštenog zastupnika proizvođača opreme u EU koje su obvezni dostaviti kao sastavni dio elektroničke ponude.

Ukoliko Ponuditelj ne dostavi *Obrazac: Kriterij za izračun ENP\_Dodatni kriterij kvalitete*, njegova će se ponuda po ovom kriteriju bodovati s 0 (nula) bodova.